Навукова-даследчы цэнтр індустрыяльных праблем развіцця НАН Украіны

Навукова-даследчы цэнтр індустрыяльных праблем развіцця НАН Украіны — навукова-даследчая ўстанова ў складзе Аддзялення эканомікі Нацыянальнай акадэміі навук Украіны, займаецца навуковымі даследаваннямі ў галіне эканомікі.

 Гісторыя 
У адпаведнасці з распараджэннем Прэзідыума Акадэміі навук УССР у 1957 годзе ў г. Харкаве быў створаны філіял Інстытута эканомікі АН УССР. У 1965 г. згодна з пастановай Прэзідыума АН УССР ад 21 верасня 1965 года № 224 на базе філіяла было створана Харкаўскае аддзяленне Інстытута эканомікі АН УССР. У 1994 Харкаўскае аддзяленне Інстытута эканомікі АН УССР перайменавана ў Харкаўскае аддзяленне Інстытута эканомікі НАН Украіны. З 1 студзеня 2006 г. Харкаўскае аддзяленне Інстытута эканомікі НАН Украіны было перайменавана ў Навукова-даследчы цэнтр індустрыяльных праблем развіцця НАН Украіны.

 Навуковыя школы 
 Адаптыўнае кіраванне сацыяльна-эканамічнымі сістэмамі рознага ўзроўню іерархіі
 Праблемы стратэгічнага кіравання канкурэнтаздольнасцю прадпрыемстваў і іх інтэграваных структур

 Структура 
 Аддзел макраэканамічнай палітыкі і рэгіянальнага развіцця
 Сектар макраэканамічнага аналізу і прагназавання
 Сектар праблем рэгіянальнага развіцця і дэцэнтралізацыі
 Аддзел прамысловай палітыкі і энергетычнай бяспекі
 Сектар энергетычнай бяспекі і энергазберажэння
 Сектар прамысловай палітыкі і інавацыйнага развіцця

 Спасылкі 
 Сайт цэнтра

Катэгорыя:Нацыянальная акадэмія навук Украіны